alexandrainst/scandi-wiki huggingface dataset:
Gassboble

Ei boble er ei lita gassmengd omslutta av væske. På grunn av overflatespenninga i væska vil bobla vere kuleforma når ho er aleine i ei væske. I nærleiken av andre bobler eller nær overflata til væska, vert bobla deformert. Storleiken til bobla er avgjort av mengda av innestengd gass og av overflatespenninga i væska. Overflatekreftene som prøver å presse bobla saman, vert motverka av gasstrykket inne i bobla. For å få sterk boble- og skumdanning tilset ein derfor stoff som reduserer overflatespenninga i væska. Dei fleste vaskemiddel har denne eigenskapen, sjølv den eigentlege oppgåva deira er å auke evna til vatnet til å verke fuktande. 

Boble vert òg nytta om ei gassmengd omslutta av ei tynn væskehinne i luft eller ein annan gass, som til dømes såpeboble.

Kjelder

«boble» i Store norske leksikon. 

Væskemekanikk
Boblekammer

Boblekammer er ein behaldar fylt med gjennomsiktig væske (vanlegvis flytande hydrogen) som er overoppheita, det vil sei med ein temperatur rett over kokepunktet. Det blir nytta til å oppdage elektrisk ladde partiklar som ferdast gjennom det. Kammeret vart oppfunnen i 1952 av Donald A. Glaser, som fekk Nobelprisen i fysikk i 1960.

Ein anekdote fortel at Glaser var inspirert av boblar i eit glas med øl. I eit intervju i 2006 nektar han likevel at det var bakgrunnen for oppfinninga, sjølv om han eksperimenterte med øl som væske i dei tidlege utgåvene av kammeret.

Kjelder 
 Denne artikkelen bygger på «Boblekammer» frå ,  den 10. mai 2012.

Bakgrunnsstoff 
 Generell informasjon

Partikkeldetektorar
Bohrmagneton

Bohrmagneton er ei måleining for magnetisk moment og vert nytta som praktisk eining for det magnetiske feltet frå eit atom. 1 bohrmagneton er lik det magnetiske momentet som skuldast banerørsla av eit elektron som flyttar seg med vinkelmoment ℏ. 

, der e og me syner til ladningen og massen til elektronet, A er ampere og ℏ er Planckkonstanten dividert med 2π.

Kjelder
bohrmagneton. (21.12.2009) I Store norske leksikon. Henta frå: http://snl.no/bohrmagneton

Atomfysikk
Niels Bohr
Fysiske konstantar
Måleiningar for elektromagnetisme
Magnetisme
Grunnleggande fysiske omgrep
Bohrradius

Bohrradius er ei praktisk måleining for lengd i atomfysikken. Han er radien for den inste elektronbanen i hydrogenatomet slik han vert utrekna etter den eldre kvanteteorien til Niels Bohr. Bohrradien er lik 52,9 pikometer (piko = 10−12) eller 0,529 ångström.

Kjelder 
 bohrradien. I Store norske leksikon. Henta frå: http://snl.no/bohrradien

Måleiningar for lengd
Atomfysikk
Fysiske konstantar
Niels Bohr
Elias Faleide

Elias Paulson Faleide (), var ein norsk fylkesagronom, ordførar og stortingsrepresentant for Venstre.

Liv og virke 
Elias Faleide vart fødd på garden Riise i Stryn kommune i 1879. Han var son til kommandersersjant Paul Hansen Faleide  og Kristi Eliasdotter Riise (Tonning). Han er uteksaminert frå Landbrukshøgskolen i 1905, og vart i 1912 fylkesagronom for Nordfjord. Han busette seg på Sandane. Frå 1938 var Faleide husdyragronom for heile fylket. Han sat som leiar for Nordfjord og Sunnfjord Fjordhestlag i over 30 år, frå 1926 til 1959.

Ordførar  
Faleide var ordførar i Gloppen kommune i tre  bolkar, 1919–1922, 1928–1941 og 1945–1947. Han var og fleire gonger formann i fylkestinget i Sogn og Fjordane. Faleide var stortingsrepresentant for Venstre frå 1919-1921, og 1922-24.

Han var aktiv i arbeidet med stiftinga av kraftselskapet Firdakraft, og medverka og til utbygging av den første store kraftstasjonen i Øksenelvane, tidleg på 1950-talet. Han var styreformann i Firda Billag i mange år.

Utmerkingar 
 Kongens fortjenstmedalje i gull i 1949.
 Sogn og Fjordane Landbruksselskaps medalje i gull.

Kjelder
Denne artikkelen bygger på «Elias Faleide» frå ,  den 10. mai 2012.  
 
Wikipedia på bokmål oppgir desse kjeldene:

 NRKs Fylkesleksikon

 

Kongens fortenestmedalje i gull
Stortingsrepresentantar 1919-1921
Stortingsrepresentantar 1922-1924
Folk frå Stryn
Ordførarar i Gloppen
Venstreordførarar i Sogn og Fjordane
Stortingsrepresentantar frå Venstre
Stortingsrepresentantar for Sogn og Fjordane
Eininga bolk

Bolk er ei eldre måleining for lengda for snøre av hamp. 1 bolk er 48 famner eller ca. 90 meter.

Kjelder
bolk – lengdeenhet. () I Store norske leksikon. Henta frå: http://snl.no/bolk/lengdeenhet

Måleiningar for lengd
Gamle måleiningar
Bolometer

Bolometer er eit instrument til måling av strålingsvarme og vart funnen opp av amerikanaren Samuel Pierpont Langley. Strålinga fell på eit sverta metallband og varmar opp dette. Den elektriske motstanden i bandet vert då endra og denne vert målt ved hjelp av ei elektrisk bruanordning. Opphavleg nytta ein band av sverta platinafoliar. I dag nyttar ein mest tynne filmar av halvleiande materiale, vanlegvis ei blanding av nikkel, mangan og kobolt dampa på ei kvartsplate. Ved særs svak stråling nyttar ein eit superleiande bolometer. Det superleiiande elementet vert halde like under den kritiske temperaturen for superleiing. Sjølv ved særs svak stråling stig temperaturen så mykje at superleiingsevna vert borte. 

Ein nyttar òg bolometeret til å måle energien i elektromagnetisk og optisk stråling, mellom anna i bølgjeleiarar i mikrobølgjeteknikken.

Kjelder
bolometer. () I Store norske leksikon. Henta frå: http://snl.no/bolometer

Bakgrunnsstoff

Sensorar
Radiometri
Måleinstrument
Partikkeldetektorar
Superleiiande detektorar
Grappa musikkforlag

Grappa musikkforlag A/S er eit norsk plateselskap som vart skipa i 1983.

Grappa dekkjer fleire musikalske sjangrar, og er kjend for å vera det norske plateselskapet som har representert flest artistar nominerte til Spellemannprisen. Selskapet har sitt eget merke, «Grappa», for viser og pop. Selskapet overtok plateselskapet Heilo som framleis er eit eige merke for folkemusikk (1995–). Klassisk musikk vert seld under merket Simax Classics, som også tilhøyrer Grappa (1997–). Vidare eig det halvparten av Barneselskapet (Egmont eig den aldre halvparten) for sal av barnemusikk, Blue Mood Records (for blues), Elevator Music og tyske ECM (jazz). Grappa har eit lengre samarbeid med Norsk Komponistforening og distribuerer samtidsmusikk under merket «Aurora».

Grappas debutantpris 

I 2006 skipa selskapet «Grappas debutantpris» til artistdebutantar under 30 år. Direktør er Helge Westbye. Westbye fekk, saman med Grappa Bjellesauprisen frå FONO i 1997 for sin innsats innan både breie og smale musikkategoriar i fleire år.

Prisvinnarar 

 2006: Valkyrien Allstars
 2007: Gjermund Larsen
 2008: Siri Nilsen
 2009: Frida Ånnevik
 2010: Ingen vinnarar.
 2011: Moskus 
 2012: Erlend Apneseth

Kjelder 

 Denne artikkelen er omsett frå «Grappa (plateselskap)» frå , den 10. mai 2012.

Fotnotar 

Norske plateselskap
Skipingar i 1983
Boris Golitsyn

Boris Borisovitsj Golitsyn () var ein russisk fysikar og geofysikar fødd i St. Petersburg.

Golitsyn var professor mellom anna ved Sjøakademiet i Leningrad, og frå 1898 medlem av Det russiske vitskapsakademiet. Han tok hovudsakleg for seg seismologi, og konstruerte ein seismograf. Han gav ut fleire verk innan spektroskopi, meteorologi og fleire andre fagfelt.

Boris Golitsyn stamm frå den gamle russiske fyrstefamilien Golitsyn.

Kjelder

«Boris Borisovitsj Golitsyn». I Store norske leksikon. 

Russiske fysikarar
Russiske geofysikarar
Russiske seismologar
Familien Golitsyn
Russiske oppfinnarar
Medlemmar av Royal Society
Medlemmar av Det russiske vitskapsakademiet
Bose-Einsteinkondensat

Bose-Einsteinkondensat er ein materietilstand som kan opptre ved sidan av fast form, flytande, gassform og plasma. Dette skjer ved låg temperatur i kvantemekaniske system som følgjer Bose-Einsteinstatistikk. Karakteristisk for fasen er at ei makroskopisk mengd partiklar okkuperer den mikroskopiske grunntilstanden til systemet. Bose-Einsteinkondensasjon er dermed eit kollektivt fenomen og dei partiklane som okkuperer grunntilstanden kallast eit Bose-Einstein-kondensat.

Fenomenet vart skildra teoretisk i 1920-åra av Satyendra Nath Bose og Albert Einstein.

Bose-Einstein-kondensasjon er ansvarleg for mange interessante og mykje studerte fysiske fenomen, blant desse er superfluiditet og superleiing.

Teori
Bosonar er partiklar med heiltalig spinn og dei blir karakterisert ved at ei vilkårleg mengd partiklar blir tillate å okkupere ein kva for ein som helst mikroskopisk tilstand. Ved termodynamisk likevekt, når det ikkje finst noko Bose-kondensat, er mengda partiklar i kvar tilstand gjeve ved Bose-distribusjonsfunksjonen, som avheng av temperatur og kjemisk potensial. Etter faseovergangen bryt dette biletet delvis saman og ei makroskopisk mengd partiklar finst i den mikroskopiske grunntilstanden til systemet (Resten blir enno skildra av Bose-distribusjonensfunksjonen). Med makroskopisk blir meint av viss N er total mengd partiklar og N0 er mengder partiklar i kondensatet er N0/N ulik null når N går mot uendeleg. Denne faseovergangen skjer ved ein gjeven temperatur, som blir kalla kritisk temperatur eller kritisk punkt. Den kritiske temperaturen er låg, men endeleg, det vil sei høgare enn 0 K.

System med Bose-Einstein-kondensasjon
 Superfluid. Superfluiditet som fenomen oppstår fordi det finst eit kondensat som kan røre seg kollektivt utan viskositet. For superflytande helium er biletet av kondensatet meir komplisert enn skildra over, sidan helium er ei væske med forholdsvis sterk vekselverknad  mellom partiklane (Det finst per i dag ingen mikroskopisk teori for superflytande helium).
 Superleiarar. Her er partiklane som kondenserer par (Cooper-par) av elektron. Elektron er fermionar, men som par kan dei under gjevne omstende oppføre seg som bosonar og kondensere.
 Ultrakalde, ultratynne gassar. Dette er dei einaste systema kor ein kan sjå Bose-Einstein-kondensasjon i fysiske, nær ideelle, gassar. Desse har ingen praktisk nytte, men er svært viktige i forskingsamanheng.

Kjelder
Denne artikkelen bygger på «Bose-Einstein-kondensasjon» frå ,  den 10. mai 2012.  
 

Albert Einstein
Kondensert fase-fysikk
Eksotisk stoff
Aggregattilstandar
Bose–Einstein-statistikk

Bose–Einstein-statistikk er ei statistisk skildring av eit system av like partiklar, der det er føresedd at partiklane ikkje kan skjelnast frå kvarandre, og der det kan vere ei uavgrensa mengd partiklar i kvar kvantetilstand, i motsetnad til Fermi–Dirac-statistikk, der det berre kan vere éin partikkel i kvar kvantetilstand. Partiklar som følgjer Bose–Einstein-statistikk vert kalla bosonar. Dei er kjenneteikna ved at dei har spinn null eller heiltalig spinnkvantetal. Teorien vart først utvikla i 1924 av den indiske fysikaren Satyendra Nath Bose for foton, og like etter generalisert av Albert Einstein.

Kjelder
Bose–Einstein-statistikk. (20.10.2011) I Store norske leksikon. Henta frå: http://snl.no/Bose–Einstein-statistikk

Partikkelstatistikk
Kvantefeltteori
Albert Einstein
The Present

The Present er det ellevte albumet til The Moody Blues, gjeve ut i 1983. Det er det andre albumet i Patrick Moraz-perioden. Det vart gjeve ut tre singlar frå albumet i USA, «Blue World» (62. plassen) , «Sitting at the Wheel» (27. plassen) og «Running Water».

Rekkjefølgja på songane var slik at Justin Hayward songane kom i byrjinga og Ray Thomas sine mot slutten, fordi Hayward sine songar hadde vore meir populære på det førre albumet, Long Distance Voyager. 

Albumet vart eit av dei alle første albuma som vart gjeve ut på CD-formatet. I november 2008 vart albumet gjeve ut på ny med to bonusspor. 

Plateomslaget er ei etterlikning av Maxfield Parrish-måleriet Daybreak.

Innhald

Medverkande
Justin Hayward - vokal, gitar
John Lodge - vokal, bassgitar
Ray Thomas - vokal, munnspel, fløyte
Graeme Edge - trommer
Patrick Moraz - tangentinstrument

Andre medverkande
Pip Williams - sequencing

Salslister
Album – Billboard (USA)

Singlar - Billboard (USA)

Kjelder 
<div class="references-small">
Denne artikkelen bygger på «The Present» frå ,  den 10. mai 2012. 
 oppgav desse kjeldene: 

The Moody Blues-album
Musikkalbum frå 1983
Threshold Records-album
Blue World

«Blue World» er ein song frå 1983 av The Moody Blues.  Han vart først gjeven ut som singel i august 1983 og så på albumet The Present.  «Blue World» «var den første av tre singlar frå The Present, i tillegg til «Sitting at the Wheel» og «Running Water». Singelen nådde 32. plass på den amerikanske Mainstream Rock-lista og 62. plass på Billboard Hot 100-lista.

Kjelder
Denne artikkelen bygger på «Blue World» frå ,  den 10. mai 2012.  
 

Songar frå 1983
Singlar frå 1983
The Moody Blues-songar
Songar skrivne av Justin Hayward
Songar produserte av Pip Williams
Sitting at the Wheel

«Sitting at the Wheel» er ein song frå 1983 av The Moody Blues, skriven av John Lodge. Han vart gjeven ut på singel den 19. november 1983, berre kort tid etter singelen «Blue World» kom ut. «Sitting at the Wheel» vart så gjeven ut på albumet The Present, i lag med «Blue World». Singelen nådde 3. plass på Mainstream Rock-lista i USA.

Kjelder
Denne artikkelen bygger på «Sitting at the Wheel» frå ,  den 10. mai 2012.  
 

Songar frå 1983
Singlar frå 1983
The Moody Blues-songar
Songar skrivne av John Lodge
Songar produserte av Pip Williams
Running Water av The Moody Blues

«Running Water» er ein song frå 1983 av The Moody Blues og den siste av tre singlar som vart gjeven ut frå albumet The Present.  Singelen kom ut i mars 1984 med «Under My Feet» som B-side.

Kjelder
Denne artikkelen bygger på «Running Water (The Moody Blues song)» frå ,  den 10. mai 2012.  
 

Songar frå 1983
Singlar frå 1984
The Moody Blues-songar
Songar skrivne av Justin Hayward
Jeremy Renner

Jeremy Renner () er ein filmskodespelar frå Modesto i California, Sambandsstatane.

Filmografi (utval) 

 1995: National Lampoon's Senior Trip
 2003: S.W.A.T.
 2005: Neo Ned
 2005: Lords of Dogtown
 2007: Mordet på Jesse James av den feige Robert Ford
 2007: 28 uker senere
 2009: The Hurt Locker
 2010: The Town
 2011: Thor
 2011: Mission Impossible - Ghost Protocol
 2012: The Avengers

USA-amerikanske skodespelarar
Folk frå California
Josh Duhamel

Josh Duhamel () er ein amerikansk filmskodespelar frå Nord-Dakota i USA.

Filmografi 

 2004: The Picture of Dorian Gray 
 2004: Win a Date with Tad Hamilton! 	
 2006: Turistas
 2007: Transformers
 2009: Transformers:De beseirede slår tilbake	
 2010: The Romantics 	
 2010: When in Rome 
 2010: Ramona and Beezus
 2010: Life as We Know It  	
 2011: Transformers: Dark of the Moon
 2011: New Year's Eve'' 

USA-amerikanske skodespelarar
Folk frå Nord-Dakota
Humboldtdukkpetrell

Humboldtdukkpetrell, Pelecanoides garnotii, lokalt namn i Peru 'potoyunco peruano', er ein liten sjøfugl som er endemisk til farvatna i Perustraumen utanfor Peru og Chile. 


Skildring 
I likskap med dei tre andre artane av dukkpetrellar, er dette ein ubestemmeleg fugl, med ein mørk rygg, ei lys underside og blå føter, og dei kan skiljast frå resten av familien berre ved skilnader i nebbet og naseborene. I gjennomsnitt veg dei 239 gram, og dei har ei kroppslengd på rundt 22 cm. I motsetnad til smalnebbdukkpetrell og kortnebbdukkpetrell beitar dei i kaldt, ofte pelagiske vatn, og tar små fiskelarver og planktoniske krepsdyr ved dukking. Storparten av fødeinntaket er plankton, frå 85,3 til 91,1 prosent. Den attverande delen av føda til humboldtdukkpetrellane er fisk, hovudsakleg ansjos. Humboldtdukkpetrellar kan dukke ned til over 80 meters djupne, men den gjennomsnittlege djupna har vore målt til rundt 30 meter. Ein trudde lenge at humboldtdukkpetrellar er heller dårlege flygarar. Likevel har ei stort mengd fuglar observerte i å fiske regelmessig i området mellom øyane Asia og Pachacamac ca. 150-200 kilometer nord for oppvekststadene på San Gallan og La Vieja ved Paracas-halvøya i Ica-regionen.

Humboldtdukkpetrell er lokalt utrydda på mange av dei tidlegare koloniane, og dei hekkar i dag berre på nokre få øyar. Den totale populasjonen er estimert til 25 til 28 000 individ, nesten heile hekkebestanden hekkar på øyane San Gallan og La Vieja. I tillegg kjem nokre små ekstra hekkekolonier rapportert for Corcovado-øya nordvest for Chimbote i Peru, og dessutan Pan de Azucar-øya, Choros-øyane, Grande og Pajaros-øyane i Chile. Dei hekkar året rundt, legg eitt egg i ei hòle, ofte graven inn i guano, men dei kan òg grave i sandjord eller finne plass i fjellsprekkar.

Humboldtdukkpetrellar er vurderte som svært utryddingstrua. Bestanden var tidlegare stor, til dømes ca. 200 000 på Isla Chañaral, Chile i 1938, men presset frå guanoutvinning, som øydelegg reir, egg og ungar, og fuglar blir fanga som mat både av guanoarbeidarar og av introduserte arter, og det har ført med seg eit katastrofalt fall i populasjonen. Sjølv om alle dei peruanske hekkeplassane er lokalisert i verneområde, held noko guanoutvinning framleis på, og vernet av denne arten er utilstrekkeleg.

Kjelder 
 Denne artikkelen byggjer på «Peruvian Diving Petrel» frå , den 10. mai 2012

Referansar

Bakgrunnsstoff 
 Videoar, bilete og lydopptak av humboldtdukkpetrellar hos Internet Bird Collection

Stormfuglfamilien
Gerard Dou

Gerard Dou eller Gerrit Dou () var ein nederlandsk sjangermålar i barokken. Grunna sin lidenskap for noggranne detaljar og sin fullenda teknikk, vert han rekna som grunnleggjaren av finmålinga (miniatyrmåleri) i Leiden, ein tradisjon som heldt seg i byen langt inn i det 18. hundreåret. Dou var både fødd og døydde i Leiden.

Liv 

Dou var lærling hos faren, glasmålaren Douwe Janszoon. Frå 1624 gjekk han i lære hos Bartholomeus Dolendo, deretter i to år hos Pieter Couwenhorn og 1628-31 hos Rembrandt. Dou tok etter Rembrandts tidlege måte å måle på, og meisters behandling av chiaroscuro.

Inspirert av François Duquesnois plasserte Dou gjerne modellen i ei vindaugsopning smykka med relieff. Slik vart den avbilda personen framsynt i fullt dagslys, medan bakgrunnen, interiøret var innsveipt i eit dunkelt lys. Dette gjorde Dou både i sjølvportrett og i øvrige verk.

Frå 1632 arbeidde Dou sjølvstendig i Leiden. Etter 1640 var han særleg kjend for gode sjangerbilete i miniatyrformat. Scenene går for det meste føre seg i mørke og tronge rom. Gjennom heile livet heldt Dou fram med å avbilde både folk og dei minste hendingar med spiss pensel og ein miniatyrprega måte å måle på. I 1648 vart han medlem av Sint-Lucasgildet i Leiden, og var ein berømt målar i samtida.

Gjerning
Heilt fram til han døydde var Dou leiar for kunstnarkrinsen til dei nederlandske finmålarane. Mellom dei som gjekk i lære hos han finn ein Godfried Schalcken, Gabriel Metsu, Frans van Mieris den eldre, Pieter van Slingeland, Jan van Staveren, Quiringh van Brekelenkam, Domenicus van Tol, Arie de Vois, Bartholomeus Maton og fleire.

Dou utvikla, trass si tidkrevjande finmåling, ein overraskande produktivitet som gjer at han er representert i mange museum. Ca. 200 verk av Dou er kjende. Dei viktigaste verka er no i Rijksmuseum  i Amsterdam, Louvre i Paris og National Gallery i London.

Kjelder
Denne artikkelen bygger på «Gerard Dou» frå ,  den 10. mai 2012.

Bakgrunnsstoff

Nederlandske målarar
Målarar frå 1600-talet
Folk frå Leiden
Gabriel Metsu

Gabriel Metsu () var ein nederlandsk målar frå Leiden, særleg kjend for sine interiørbilete frå borgarlege miljø.

Liv og gjerning

Metsu arbeidde ei tid i heimbyen. Han skal visstnok ha gått i lære hos Gerard Dou, men bileta hans av mytologiske og religiøse motiv likna lite på Dou sine. Meir påverka var han av kunsten til Jan Steen. Frå 1648 var medlem av målarlauget i heimbyen.

Kring 1655 flytta Metsu til Utrecht, og studerte hos målarane Jan Baptist Weenix og Nicolaus Knüpfer. To år seinare resite han vidare til Amsterdam og slo seg, dei første åra, gjennom som frittståande kunstnar. I 1659 fekk han byborgarskap i Amsterdam. Som målar fekk han fleire oppdrag frå kjøpmannen Jan J. Hinlopen, ein stor kunstsamlar.

Metsu måla etter kvart mest frå borgarhus og -heimar, og av gate- og gardsmiljø. I tillegg måla han portrett. Han måla noggrant, enkelt og realistisk i klare, mjuke fargar og utan patos, men av og til med humor. Musikktimen og Brevlesaren er av dei aller mest kjende måleria hans.

Kjelder

Denne artikkelen bygger på «Gabriel Metsu» frå ,  den 10. mai 2012.  
Aschehougs kunsthistorie. Bind 4 Kunstleksikon

Bakgrunnsstoff

Nederlandske målarar
Folk frå Leiden
Målarar frå 1600-talet
Sjangermålarar
Arbeidsstasjon

Arbeidsstasjon er ei kraftig datamaskin som vert nytta i profesjonell samanheng, ofte innan vitskap og ingeniørfag. Arbeidsstasjon skil seg frå personlege datamaskinar ved at dei er laga for å vera robuste og drifsikktre. Dei er ofte utstyrte med RAID, profesjonell sikkerheitskopiering, OpenGL, ect. Typiske arbeidsoppgåver er signalhandsaming, biletehandsaming, videoredigering, utlegg av krinskort, simulering innan akustikk, elektronikk, logistikk, meteorologi og så bortetter.

Sjå òg 
 Personleg datamaskin
 Tenarmaskin

Datamaskinar
Hotell Drott i Karlstad

Det er fleire Hotel Drott i Sverige, sjå Hotell Drott (fleirtyding)

Hotel Drott er eit hotell i Karlstad i Värmland i Sverige. Det opna i 1909 og ligg like ved jernbanestasjonen.

I dag er hotellet ein del av hotellkjeda Clarion.

Bakgrunnsstoff 
 Nettstaden til Clarion Collection Hotel Drott

Kjelder

Om hotellet ved drotthotel.se

hotell i Sverige
Karlstad
Forsvarets heiderskross

Forsvarets heiderskross er ei norsk militær utmerking som vart innstifta kring mars 2012. Medaljen kan tildelast både nordmenn og utlendingar for «særleg framifrå verksemd i eller for Forsvaret». Utmerkinga rangerar som nummer 18 på lista over Norske dekorasjonar godkjend av H.M. Kongen; ho ligg etter Sivilforsvarets heiderskross, men før Forsvarsmedaljen med laurbærgrein. 

Fyrste mottakar av utmerkinga var Gunnar «Kjakan» Sønsteby, som fekk utmerkinga i april 2012. Han fekk medaljen for sitt arbeid og si verksemd for Forsvaret. «Kjakan» døydde ein månad etter tildelinga.

Bakgrunnsstoff
 ABC-nyheter: Lanserer ny norsk medalje 
 Aftenposten: Kjakan er tildelt Forsvarets hederskors

Norske militære heidersteikn
Skipingar i 2012
John William Edy

John William Edy () var ein engelsk kunstmålar og teiknar. 

Han arbeidde for forleggjaren John Boydell i London, ofte anonymt. Sumaren 1800 var Edy i Noreg på oppdrag for Boydell saman med landskapsmålaren William Fearnside. Dei var i Noreg frå 31. juli og til slutten av september same år.

Edy utførte fleire teikningar på reisa, blant anna frå Ny-Hellesund som var plassen reisekameratane kom til fyrst. Han er også kjend for teikningane sine frå Oslo og Moss. I Moss måla han 
hovudbygninga på Moss Jernverk, Konvensjonsgården; måleriet heiter «Höyvelbårne B. Ankers Huus i Moss». Eit handkolorert koparstikk i fargar finst på Stortinget.

Boydells Picturesque Scenerey of Norway kom ut i London i 1820. Historikaren 
Ole Andreas Øverland gav ut ei norsk utgåve kalla Det gamle Norge i billeder og tekst i 1910. Boka hadde 
undertittelen Planer til en «malerisk reise gjennom Norge» J. W. Edys tegninger fra aar 1800 og inneheld to 
plansjar i fargar og dei øvrige er i svart-kvitt.

Referansar

Kjelder
Denne artikkelen bygger på «John William Edy» frå ,  den 11. mai 2012.

Bakgrunnsstoff 

Engelske målarar
Målarar frå 1700-talet
Målarar frå 1800-talet
Boson

Boson (og fermion) er to forskjellige grupper partiklar innan kvantemekanikken.

Boson er partiklar der mangepartikkelbølgjefunksjonen er symmetrisk ved ombytte av to partiklar. Denne eigeneskapen vert kalla Bose-Einstein statistikk. Spinn-statistikk teoremet seier at boson har heiltalig spinn, og dette er trudd å gjelde utan unntak i tre dimensjonar. (Unntak finst i to dimensjonar, sjå anyon.) Mange typar partiklar er boson, til dømes elementærpartiklar slik som foton, samansette partiklar slik som heliumisotopen He og kvasipartiklar slik som fonon. 

Boson er kalla opp etter fysikaren Satyendra Nath Bose.

Kjelder 
 Denne artikkelen bygger på «Boson» frå , den 11. mai 2012. 
 

 
Kvantefeltteori
Atomfysikk
Kondensert fase-fysikk